天狗岩用水
力田遺愛碑(りょくでんいあいひ)は、光巌寺にある江戸時代の石碑。
安永5年(1776年)に秋元長朝の天狗岩用水開鑿の徳をたたえ、秋元家の菩提寺である光巌寺の廟所の前に、「百姓等」が建碑したものである。
1950年(昭和25年)6月16日、群馬県指定史跡に指定。
慶長七年壬寅、秋元公諱長朝、就封于上毛群馬郡。始城惣社之邑也。侯既奏庶富以本業。而邑中稻田數千畝、無所受水。九年甲辰、暨吏民戮力、擧臿決渠、開通溝瀆、隨利根川引流。凡獲田利、爲肥饒者計二萬七千餘石。於今罔有旱魃爲虐、洪水襄陵、咸侯之績。後侯子孫移封於他邦。而郡之父老子弟、猶相與謳謠其功徳、而不忍忘。遂勒其事于石、樹之侯廟前、以示永永。謁余作頌。其辭曰、 侯昔莅國。爰方啓封。惣社既築。言言崇墉。惟侯發政。思戢用光。決渠灌瀆。利川洋洋。始播百穀。厥田惟良。制産有恒。以厚我郷。民人所瞻。念是懿徳。萬億豐年。惟侯之力。祠宇斯立。神鑒孔明。勒石永世。用埀頌聲。